stanford-oval/wikipedia huggingface dataset:
Brasilian Grand Prix 2019
Aika-ajot

Aika-ajojen ensimmäisessä osiossa McLarenin Carlos Sainz ei ajanut yhtään aikakierrosta, koska hänen moottorissaan oli tehonpuutetta. Toro Rosson Kvjat sekä molemmat Racing Pointin kuljettajat Pérez ja Lance Stroll kävivät keskenään tiukkaa taistelua jatkoon pääsemisestä, mikä päättyi Pérezin pudottaessa Kvjatin ja Strollin pois aika-ajojen seuraavasta osiosta.
Toisessa osiossa Mercedeksellä oli vaikeuksia pysyä Ferrarin ja Red Bullin vauhdissa mukana, mikä tuli ilmi Hamiltonin jäädessä heistä puolen sekunnin verran kierroksella. McLarenin Lando Norrisin sekä Renault’n kuljettajien Daniel Ricciardon ja Nico Hülkenbergin mahdollisuudet parantaa suoritustaan kariutuivat, kun Alfa Romeo Racingin Antonio Giovinazzi pyörähti ja aiheutti radalle keltaiset liput.
Kolmanteen osioon päässeistä keskivaiheen talleista parhaiten ajoi Toro Rosso, jonka kuljettaja Gasly oli lopputuloksissa seitsemäs (Leclercin lähtöruuturangaistuksen jälkeen kuudes) ajaen samalla tallille kauden parhaimman aika-ajotuloksen. Myös kauden aikana merkittävästä auton kilpailukyvyn vaihtelusta kärsinyt Haas oli tyytyväinen kuljettajiensa Grosjeanin ja Magnussenin suorituksiin, kun Grosjean oli kahdeksas ja Magnussen kymmenes (Leclercin lähtöruuturangaistuksen myötä molemmat nousivat yhden sijan ylöspäin). Leclerc yritti lähtöruuturangaistuksesta huolimatta ajaa paalupaikalle, mutta hän teki ajovirheen ensimmäisellä aikakierroksellaan, menetti sen vuoksi paljon aikaa ensimmäisessä mutkassa ja oli lopputuloksissa neljäs ollen pettynyt suoritukseensa. Verstappen ajoi paalupaikalle ennen Vetteliä ja Hamiltonia.
Kilpailu

Kilpailun lähdössä Verstappenin takaa lähteneet Vettel ja Hamilton taistelivat keskenään, minkä seurauksena Hamilton onnistui ohittamaan Vettelin. Myös neljännestätoista ruudusta lähtenyt Leclerc nousi tuoreemman moottorin tuoman hyödyn ansiosta kymmenen kierroksen aikana kuudenneksi. Ennen 21. kierrosta Hamilton yritti ohittaa Verstappenin aikaistamalla varikkopysähdystään, mihin Red Bull vastasi ottamalla Verstappenin kierrosta myöhemmin varikolle, jolloin samoihin aikoihin kierroksella ohitettava Kubica päästettiin huolimattomasti varikolla Verstappenin eteen. Verstappen vältti osuman ja tuomaristo langetti Kubicalle aikarangaistuksen.
Kilpailussa otettiin radalle ensimmäinen turva-auto, kun Mercedeksen Valtteri Bottas joutui keskeyttämään moottoririkon vuoksi radanvarteen.
Kuusi kierrosta ennen kilpailun päättymistä koettiin dramaattinen tilanne Ferrareiden osalta, kun ensin Leclerc ohitti Vettelin ensimmäisessä mutkassa ja Vettel sai sijoituksen takaisin kolmannessa mutkassa, mutta suoralla he kolaroivat keskenään ja keskeyttivät kolarivaurioihin. Ferrareiden kolaroinnista aiheutuneen turva-auton seurauksena Mercedes teki uhkarohkean päätöksen ottaa Hamilton renkaidenvaihtoon, jotta tämä taistelisi voitosta Verstappenia vastaan.
Turva-auton jälkeen Hamilton taisteli ensimmäistä palkintokorokesijoitusta tavoitellutta Albonia vastaan, kunnes Hamilton teki ajovirheen viimeisten kierrosten aikana, pyöräytti Albonin auton tiukassa mutkassa ja sai tuomaristolta viiden sekunnin aikarangaistuksen. Hamilton myönsi kilpailun jälkeen virheensä ja pyysi anteeksi Albonilta. Hamilton putosi lopputuloksissa seitsemänneksi, minkä seurauksena Ricciardo nousi kuudenneksi, johon kilpailun aikana Magnussenin kanssa kolaroinut ja etusiipensä rikkonut Ricciardo oli tyytyväinen. Racing Pointin tilanne oli kaksijakoinen, kun Pérez ajoi yhdeksänneksi ja koki pistesijoitusmahdollisuuden tulleen muiden kuljettajien kolaroinnin kautta, ja tallikaveri Stroll keskeytti radalle jääneen romun seurauksena jousitusvikaan.
Alfa Romeo Racingin Kimi Räikkönen ajoi kauden parhaan tuloksensa sijoittumalla neljänneksi ja tallikaveri Giovinazzi oli viides. Verstappen voitti kilpailun, Gasly oli toinen ja Hamiltonin rangaistuksen myötä Sainz nousi kolmanneksi. Samalla McLarenin yli 2 000 päivää kestänyt palkintokorokkeeton putki päättyi.
Tulokset > Aika-ajot

| Sija | Nro | Kuljettaja | Talli | Osioiden ajat> 1. osio | Osioiden ajat> 2. osio | Osioiden ajat> 3. osio | Lähtöruutu |
| --- | --- | --- | --- | --- | --- | --- | --- |
| 1 | 33 |  Max Verstappen | Red Bull Racing-Honda | 1.08,242 | 1.07,503 | 1.07,508 | 1 |
| 2 | 5 |  Sebastian Vettel | Ferrari | 1.08,556 | 1.08,050 | 1.07,631 | 2 |
| 3 | 44 |  Lewis Hamilton | Mercedes | 1.08,614 | 1.08,088 | 1.07,699 | 3 |
| 4 | 16 |  Charles Leclerc | Ferrari | 1.08,496 | 1.07,888 | 1.07,728 | 14 |
| 5 | 77 |  Valtteri Bottas | Mercedes | 1.08,545 | 1.08,232 | 1.07,874 | 4 |
| 6 | 23 |  Alexander Albon | Red Bull Racing-Honda | 1.08,503 | 1.08,117 | 1.07,935 | 5 |
| 7 | 10 |  Pierre Gasly | Scuderia Toro Rosso-Honda | 1.08,909 | 1.08,770 | 1.08,837 | 6 |
| 8 | 8 |  Romain Grosjean | Haas-Ferrari | 1.09,197 | 1.08,705 | 1.08,854 | 7 |
| 9 | 7 |  Kimi Räikkönen | Alfa Romeo Racing-Ferrari | 1.09,276 | 1.08,858 | 1.08,984 | 8 |
| 10 | 20 |  Kevin Magnussen | Haas-Ferrari | 1.08,875 | 1.08,803 | 1.09,037 | 9 |
| 11 | 4 |  Lando Norris | McLaren-Renault | 1.08,891 | 1.08,868 |  | 10 |
| 12 | 3 |  Daniel Ricciardo | Renault | 1.09,086 | 1.08,903 |  | 11 |
| 13 | 99 |  Antonio Giovinazzi | Alfa Romeo Racing-Ferrari | 1.09,175 | 1.08,919 |  | 12 |
| 14 | 27 |  Nico Hülkenberg | Renault | 1.09,050 | 1.08,921 |  | 13 |
| 15 | 11 |  Sergio Pérez | Racing Point-BWT Mercedes | 1.09,288 | 1.09,035 |  | 15 |
| 16 | 26 |  Daniil Kvjat | Scuderia Toro Rosso-Honda | 1.09,320 |  |  | 16 |
| 17 | 18 |  Lance Stroll | Racing Point-BWT Mercedes | 1.09,536 |  |  | 17 |
| 18 | 63 |  George Russell | Williams-Mercedes | 1.10,126 |  |  | 18 |
| 19 | 88 |  Robert Kubica | Williams-Mercedes | 1.10,614 |  |  | 19 |
| 20 | 55 |  Carlos Sainz | McLaren-Renault | Ei aikaa |  |  | 20 |
107 % aika: 1.13,018
Lähde:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 33 |  Max Verstappen | Red Bull Racing-Honda | 71 | 1:33.14,678 | 1 | 25 |
| 2. | 10 |  Pierre Gasly | Scuderia Toro Rosso-Honda | 71 | +6,077 | 6 | 18 |
| 3. | 55 |  Carlos Sainz | McLaren-Renault | 71 | +8,896 | 20 | 15 |
| 4. | 7 |  Kimi Räikkönen | Alfa Romeo Racing-Ferrari | 71 | +9,452 | 8 | 12 |
| 5. | 99 |  Antonio Giovinazzi | Alfa Romeo Racing-Ferrari | 71 | +10,201 | 12 | 10 |
| 6. | 3 |  Daniel Ricciardo | Renault | 71 | +10,541 | 11 | 8 |
| 7. | 44 |  Lewis Hamilton | Mercedes | 71 | +11,139 | 3 | 6 |
| 8. | 4 |  Lando Norris | McLaren-Renault | 71 | +11,204 | 10 | 4 |
| 9. | 11 |  Sergio Pérez | Racing Point-BWT Mercedes | 71 | +11,529 | 15 | 2 |
| 10. | 26 |  Daniil Kvjat | Scuderia Toro Rosso-Honda | 71 | +11,931 | 16 | 1 |
| 11. | 20 |  Kevin Magnussen | Haas-Ferrari | 71 | +12,732 | 9 |  |
| 12. | 63 |  George Russell | Williams-Mercedes | 71 | +13,599 | 18 |  |
| 13. | 8 |  Romain Grosjean | Haas-Ferrari | 71 | +14,247 | 7 |  |
| 14. | 23 |  Alexander Albon | Red Bull Racing-Honda | 71 | +14,927 | 5 |  |
| 15. | 27 |  Nico Hülkenberg | Renault | 71 | +18,059 | 13 |  |
| 16. | 88 |  Robert Kubica | Williams-Mercedes | 70 | +1 kierros | 19 |  |
| 17.† | 5 |  Sebastian Vettel | Ferrari | 65 | Kolarivauriot (Leclerc) | 2 |  |
| 18.† | 16 |  Charles Leclerc | Ferrari | 65 | Kolari (Vettel) | 14 |  |
| 19.† | 18 |  Lance Stroll | Racing Point-BWT Mercedes | 65 | Jousitus | 17 |  |
| Kesk. | 77 |  Valtteri Bottas | Mercedes | 51 | Moottori | 4 |  |
Nopein kierros: Valtteri Bottas (Mercedes) 1.10,698 (kierroksella 43).
Lähteet:
Lewis Hamilton ajoi maaliin kolmantena, mutta hän sai 5 sekunnin aikarangaistuksen kolarin aiheuttamisesta Alexander Alboniin.
Nico Hülkenberg ajoi maaliin 12:ntena, mutta hän sai 5 sekunnin aikarangaistuksen turva-auton aikana ohittamisesta.
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Red Bull teki uuden varikkopysähdysennätyksen, kun varikkohenkilökunta vaihtoi renkaat Max Verstappenin autoon 1,82 sekunnissa. Tämä ennätys rikottiin kauden 2023 Qatarin GP:ssä.
Pierre Gaslyn ja Carlos Sainzin ensimmäinen palkintokorokesija.
Nuorin keski-ikä palkintokorokkeelle ajaneilla kuljettajilla (Verstappen, Gasly ja Sainz, keski-ikä 23 vuotta 8 kuukautta ja 23 päivää). Edellinen ennätys oli vuoden 2008 Italian osakilpailun kärkikolmikko.
Cameron Mackintosh

Sir Cameron Mackintosh vuonna 2012.
Cameron Anthony Mackintosh (s. 17. lokakuuta 1946 Lontoo) on brittiläinen teatterituottaja, joka tunnetaan erityisesti Andrew Lloyd Webberin säveltämien ja muiden kansainvälisten menestysmusikaalien tuottajana ja oikeuksien haltijana. Huippuaikoinaan 1990-luvulla The New York Times kuvasi häntä  maailman menestyneimmäksi ja vaikutusvaltaisimmaksi teatterituottajaksi. Hän on tuottanut muun muassa musikaalit Les Misérables, The Phantom of the Opera, Mary Poppins, Oliver!, Miss Saigon ja Cats.
Mackintosh aateloitiin vuonna 1996 tunnustuksena ansioistaan musiikkiteatterialalla. Sunday Times arvioi vuonna 2011 hänen omaisuutensa 932 miljoonan euron arvoiseksi, mikä teki hänestä Britannian musiikkiteollisuuden kolmanneksi rikkaimman.
Elämä ja ura

Mackintosh syntyi Lontoon pohjoisosan Enfieldissä. Hänen maltalais-ranskalainen äitinsä oli tuotantosihteeri ja skottilaissukuinen isä puutavarakauppias ja jazztrumpetisti.
Mackintosh aloitti teatteriuransa näyttämöapulaisena ensin Drury Lanen Theatre Royalissa ja sitten useiden kiertävien teatteriseurueiden jäsenenä. Hän alkoi tuottaa omia teatterikiertueitaan, kunnes asettui tuottajaksi Lontooseen 1970-luvulla. Hänen ensimmäisiä Lontoon-tuotantojaan oli vain kaksi viikkoa pyörinyt Anything Goes vuonna 1969, The Card (1973), Side by Side by Sondheim (1976), My Fair Lady (1978) ja Tom Foolery (1980).
Maailmanmenestys alkoi vuonna 1981, kun Mackintosh tuotti Andrew Lloyd Webberin musikaalin Cats, jonka aihetta, T. S. Eliotin kissarunoja lapsille, pidettiin hyvin erikoisena ja riskialttiina. Siitä kuitenkin tuli näytäntökauden suurin musikaalimenestys ja kaikkien aikojen pisimpään ohjelmistossa pysynyt musikaali niin Lontoossa kuin New Yorkissakin. Seuraavaksi hän tilasi ranskalaiselta kirjoittajaparilta Claude-Michel Schönberg ja Alain Boublil musikaalisovituksen heidän hyvin menestyneestä konseptialbumistaan Les Misérables, joka perustui Victor Hugon romaaniin Kurjat. Musikaali ei alkuun menestynyt kriitikkojen silmissä eikä lippukassalla, mutta siitä tuli kuitenkin vähitellen hyvin suosittu.
Vuonna 1986 Mackintosh tuotti Andrew Lloyd Webberin musikaalin The Phantom of the Opera, josta tuli edeltäjiäänkin suurempi menestys.
Syyskuussa 1989 sai ensi-iltansa Claude-Michel Schönbergin ja Alain Boublilin Miss Saigon, joka saavutti teatterihistorian suurimman ennakkomyynnin. Vuonna 1990 oli vuorossa Louis Jordanin musiikkiin perustuva Five Guys Named Moe. Sen jälkeen Cameron Mackintosh on tuonut näyttämölle uutuusmusikaalien lisäksi uusintatuotantoja monista aiempien vuosikymmenien menestysmusikaaleista tai musiikkielokuvista. Näihin lukeutuvat Oliver! (2008), My Fair Lady ja Hair.
Vuonna 2014 Cameron Mackintosh hyväksyttiin ensimmäisenä brittituottajana American Theater Hall of Fameen.
Mackintoshin yritysryhmä Delfont Mackintosh group omistaa monia lontoolaisteattereita, kuten Prince Edward Theatre, Prince of Wales Theatre, Novello Theatre, Queen's Theatre, Gielgud Theatre, Wyndham's Theatre ja Noël Coward Theatre.
Yksityiselämä

Mackintoshin elämänkumppani on australialaissyntyinen teatterivalokuvaaja Michael Le Poer Trench. Cameron Mackintoshin nuorempi veli Robert toimii myös tuottajana.
Käännös suomeksi
Cassius Longinus

Cassius Longinus oli roomalainen nimi. Se voi viitata seuraaviin henkilöihin:
Gaius Cassius Longinus, roomalainen konsuli vuodelle 171 eaa.
Quintus Cassius Longinus (ensimmäinen vuosisata eaa.), roomalainen tribuuni
Gaius Cassius Longinus (85–42 eaa.), roomalainen senaattori ja Caesarin salamurhan pääsuunnittelija
Cassius Longinus (ensimmäinen vuosisata), roomalainen juristi ja edellisen veljenpoika
Kassios Longinos (Cassius Dionysius Longinus) (n. 213–273), kreikkalainen reetori ja filosofi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cassius Longinus”, voi hakea sivunnimihaulla, laajalla sivunnimihaulla tai tekstihaulla.
Cameron Mitchell (Tähtiportti)

| Cameron Mitchell |
| --- | --- |

Ensiesiintyminen:  Avalon 9/1
Näyttelijä (elokuva):  ei esiinny
Näyttelijä (TV):  Ben Browder
Henkilötiedot
Rotu:  tau'ri (Maan ihminen)
Sukupuoli:  mies
Hiusten väri:  vaaleat
Silmien väri:  siniset
Arvo:  everstiluutnantti
Syntymäpaikka:  USA, Maa
Infobox OKNimi-testi OK: 
Cameron Mitchell on Yhdysvaltain ilmavoimien everstiluutnantti televisiosarjassa Tähtiportti. Mitchellia esittää Ben Browder.
Mitchell liittyi TP-1:een Tähtiportti-sarjan yhdeksännellä tuotantokaudella korvaten Jack O'Neillin. Hän osallistui ilmataisteluun goa'uld Anubista vastaan Antarktiksen yllä ja loukkaantui vakavasti. Jack O'Neill lupasi hänelle tästä hyvästä palkkioksi minkä tahansa paikan ja Mitchell valitsi TP-1:n. Saapuessaan SGC:hen Mitchell sai yllätyksekseen kuulla, että hän tulisi johtamaan TP-1:tä. Yllätyksenä tuli kuitenkin myös tieto Daniel Jacksonin ja Samantha Carterin uudelleen sijoittamisesta sekä Teal'cin paluusta Chulak-planeetalle hoitamaan vasta vapautuneiden jaffojen poliittisia asioita. Mitchell päätti kerätä vanhan TP-1-joukkion uudelleen kokoon ja alun ongelmien jälkeen onnistuikin tässä.
Muuta Mitchellista

Myös Mitchellin isä oli ammatiltaan sotilas, kunnes menetti molemmat jalkansa taistelutilanteessa. Isällä ja pojalla on  läheinen suhde.
Ben Browder esitti John Crichtonia scifi-sarjassa Farscape.
Antarktiksen onnettomuuden seurauksena Mitchell menetti joksikin aikaa liikuntakykynsä, mutta sai lopulta tunnon takaisin jalkoihinsa.
Hävittäjälentäjäaikoinaan Mitchell pommitti virheellisen tiedustelutiedon takia pakolaisten autokulkueen, ja muisto tästä painaa hänen mieltään edelleen.
Mitchell valmistui high schoolista Kansasissa.
College-aikoinaan Mitchell harrasti jonkin aikaa miekkailua.
Aiheesta muualla

Cameron Mitchell GateWorld-sivustolla (Arkistoitu – Internet Archive) (englanniksi)
Cameron Mitchell StargateWiki-sivustolla (englanniksi)
Tähtiportin vakiohahmot
Samantha Carter, Vala Mal Doran, George Hammond, Daniel Jackson, Hank Landry, Cameron Mitchell, Jack O'Neill, Jonas Quinn, Teal'c
Butterfly (Kylie Minoguen kappale)

| ”Butterfly” Kylie Minogue |
| --- | --- | --- |

Singlen tiedot
 Albumilta: Light Years
 Äänitetty : Lontoo, Englanti
 Julkaistu: maaliskuu 2001 (kaupallinen julkaisu)
 Formaatti: CD single
 Tekijä(t): Kylie Minogue Steve Anderson
 Tuottaja(t): Mark Picchiotti
 Tyylilaji: dancepop, house
 Kesto: 04.08
Kylie Minoguen muut singlet
| ”Your Disco Needs You” 2000 | ”Butterfly” 2001 | ”Can't Get You Out of My Head” 2001 |
"Butterfly" on dancepopkappale Kylie Minoguen albumilta Light Years (2000). Se julkaistiin singlenä vuonna 2001, ja sen kirjoittivat Kylie Minogue ja Steve Anderson. Se oli albumin kuudes ja viimeinen single-julkaisu.
Kappalelista

"Butterfly" (Sandstorm Vocal Mix) – 7:15
"Butterfly" (E-Smoove Vocal Mix) – 8:05
"Butterfly" (Illicit Mix) – 7:19
"Butterfly" (Trisco Mix short) – 6:37
"Butterfly" – 4:09
"Butterfly" (Sandstorm Vocal Mix) – 7:15
"Butterfly" (E-Smoove Vocal Mix) – 8:05
"Butterfly" (Illicit Mix) – 7:19
"Butterfly" (Trisco Mix long) – 7:50
Esitykset konsertissa

On a Night Like This Tour
Showgirl Homecoming Tour
Listasijoitukset

| Lista (2001) | Korkein sijoitus |
| --- | --- |
Yhdysvallat (Hot Dance Club Songs): 15
Aiheesta muualla

Kylie Minoguen virallinen sivusto (englanniksi)
Canadian Hot 100

Canadian Hot 100 on kanadalainen singlejen suosiota mittaava lista, jonka Billboard-lehti julkaisee viikoittain. Ensimmäisen kerran lista julkaistiin kesäkuussa 2007.
Canadian Hot 100 -listaa pidetään samalla periaatteella, kuin Billboard Hot 100 -listaakin. Listasijoitukset perustuvat radiosoittoon ja myyntiin; myyntiä seurataan maanantaista sunnuntaihin ja radiosoittoa keskiviikosta tiistaihin. Billboard kokoaa ja julkaisee listan suurelle yleisölle torstaina. Listan viimeiseksi päiväksi merkitään seuraavan viikon lauantai.
Aiheesta muualla

Billboard.com
Can’t Take Me Home

| Can’t Take Me Home Pink |
| --- | --- | --- |

Studioalbumin tiedot
 Julkaistu: 4. huhtikuuta 2000
 Tuottaja(t): Kevin ”She’kspere” Briggs, Babyface, Steve ”Rhythm” Clarke, Kandi Burruss, Terence ”Tramp Baby” Abney, Daryl Simmons, Tricky Stewart, Daron Jones
 Tyylilaji: pop, hip hop
 Kesto: 54.21
 Levy-yhtiö: LaFace
Pinkin muut julkaisut
|   | Can’t Take Me Home 2000 | Missundaztood 2001 |
Singlet albumilta Can’t Take Me Home
 ”There You Go” Julkaistu: 20. helmikuuta 2000  ”Most Girls” Julkaistu: 19. syyskuuta 2000  ”You Make Me Sick” Julkaistu: 18. joulukuuta 2000
Can’t Take Me Home on laulaja Pinkin esikoisalbumi vuodelta 2000. Albumia on myyty 3 miljoonaa kappaletta.
Kappaleet

Split Personality – 4.01
Hell wit Ya – 2.58
Most Girls – 4.59
There You Go – 3.23
You Make Me Sick – 4.08
Let Me Let You Know – 4.45
Love Is Such a Crazy Thing – 5.14
Private Show – 4.15
Can’t Take Me Home – 3.39
Stop Falling – 5.51
Do What U Do – 5.58
Hiccup – 3.32
Is It Love – 3.38
There You Go – 6.20 (Sovereign Mix, bonusraita)
Most Girls – 4.51 (X-Men Vocal Mix, bonusraita)
Arvostelut

Allmusic:
Robert Christgau: B+
Entertainment Weekly: C+
Can’t Stop Rockin’

| ””Can’t Stop Rockin’”” ZZ Top |
| --- | --- | --- |

Singlen tiedot
 Albumilta: Afterburner
 Julkaistu: 1985
 Tuottaja(t): Bill Ham
 Tyylilaji: rock
 Kesto: 03.01
 Levy-yhtiö: Warner Bros. Records (US)
ZZ Topin muut singlet
| ””Legs”” 1984 | ”Can’t Stop Rockin’” 1985 | ””Sleeping Bag”” 1985 |
Can’t Stop Rockin’ on ZZ Topin single albumilta Afterburner. Single on levytetty ja julkaistu vuonna 1985. Kappaleen ovat säveltäneet Billy Gibbons, Dusty Hill ja Frank Beard. Kappaleen löytää mm. ZZ Topin kokoelmalevyltä Chrome, Smoke & BBQ.
Can’t Stop Rockin’ -kappale on myös vuoden 1993 elokuvassa Teinimutanttininjakilpikonnat 3.
Kokoonpano

Dusty Hill – basso, laulu
Billy Gibbons – kitara
Frank Beard – rummut
Aiheesta muualla

Virallinen ZZ Topin sivusto
Chea Sim

Chea Sim Norodom Sihanoukin hautajaisissa vuonna 2012.
Sâmdech Chea Sim (15. marraskuuta 1932 – 8. kesäkuuta 2015) oli kambodžalainen Kansanpuolueen poliitikko. Hän toimi senaatin ja sitä aiemmin kansankokouksen puheenjohtajana. Hän oli myös valtionpäämiehenä vuosina 1992–1993 ja myöhemminkin toimi virassa tilapäisesti.
Cambridgen platonistit

Cambridgen platonistit olivat joukko Cambridgen yliopistossa 1600-luvulla — vuosien 1633 ja 1688 välillä — vaikuttaneita filosofeja, jotka kannattivat uusplatonismia.
Filosofia

Cambridgen platonisteille uskonto ja järki olivat sopusoinnussa, eikä todellisuus muodostunut aistihavainnoista, vaan Platonin opetusten mukaisesti "käsitettävissä olevista muodoista" tai ideoista, jotka olivat aistien takana. Siksi aistit olivat epäluotettava tiedon lähde.
Cambridgen platonistit reagoivat kahdelta suunnalta tuleviin paineisiin. Toisaalta he kokivat puritaanisten jumaluusoppineiden dogmatismin anti-rationalistisine vaatimuksineen epämoraaliseksi ja vääräksi. He kokivat myös, että puritanistien ja kalvinistien vaatimukset siitä, että jokaisen oli muodostettava omakohtainen suhde Jumalaan, johtivat siihen, ettei suurimmalle osalle ihmisistä muodostunut suhdetta Jumalaan. Toisaalta Cambridgen platonistit reagoivat tuon ajan vallitsevia filosofisia näkemyksiä, kuten René Descartesin kartesiolaisuutta, Baruch Spinozan "ateismia" ja Thomas Hobbesin materialistisia kirjoituksia, vastaan. He kokivat, että vaikka nämä olivatkin rationalistisia, he kielsivät kaikkeuden pohjimmiltaan idealistisen luonteen.
Teologisissa ja poliittisissa kysymyksissä Cambridgen platonistit kannattivat maltillisuutta. He uskoivat, että järki oli kaikkien kiistojen paras ratkaisija, ja siksi he puhuivat puritaanien ja korkeakirkollisten kirkonmiesten välisen dialogin puolesta. Järkeen platonistit suhtautuivat puolimystillisesti, katsoen, ettei se ollut vain mielen ymmärryksen kyky, vaan sen sijaan "Herran kynttilä", Jumalan ihmissieluun jättämä jälki tai kuva. Puolijumalallisena järki kykeni paitsi antamaan aisteja parempaa tietoa, myös lähestymään Jumalaa. Näin järki kykeni myös tuomitsemaan puritaanisen teologian yksityisen ilmoituksen ja vakiintuneen kirkon rituaalien ja liturgioiden välillä. Tämän vuoksi heitä kutsuttiin myös latitudinaristeiksi.
Edustajia

Cambridgen platonismin keskeisimmät henkilöt olivat:
Ralph Cudworth (1617-1688), jonka filosofiset pääteokset olivat The True Intellectual System of the Universe (1678) ja  Treatise concerning Eternal and Immutable Morality, joka julkaistiin postuumisti vuonna 1731
Nathaniel Culverwel (1619-1651), jonka pääteos oli Light of Nature (1652)
Henry More (1614-1687), jonka pääteoksia olivat Manual of Ethics (1666), Divine Dialogues (1668) ja Manual of Metaphysics (1671)
John Smith (1618-1652), joka ei jättänyt jälkeensä eläessään julkaistuja kirjallisia teoksia
Peter Sterry (1613-1672)
Benjamin Whichcote (1609-1683), joka ei julkaissut elinaikanaan, mutta jolta on julkaistu postuumisti muun muassa saarnoja (Select Sermons, 1689), aforismeja (Moral and Religious Aphorisms, 1703) ja muita kirjoituksia (Some Select Notions of B. Whichcote, 1685; Several Discourses, 1701)
John Worthington (1618-1671)
Cambridgen platonismin hengessä filosofoineita nuoremman polven edustajia olivat mm.:
Anne Conway (1631-1679)
John Norris (1657-1711)
George Rust (k. 1670)
Aiheesta muualla

Hutton, Sarah: The Cambridge Platonists The Stanford Encyclopedia of Philosophy. The Metaphysics Research Lab. Stanford University. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cambridge Platonists
Henry More
Käännös suomeksi
Cederroth

Yrityksen logo.
Cederroth on ruotsalainen kemianteollisuuden yritys, nykyisin norjalaisen Orklan omistuksessa. Ruotsissa Upplands Väsby on Cederrothin keskuspaikka.
Vuonna 1895 perustetun Cederrothin osti 1990-luvun alussa yhdysvaltalainen teknokemiayritys Alberto-Culver. Vuonna 2008 omistus siirtyi suomalaiselle pääomasijoitusyhtiö Capmanille ja vuonna 2015 norjalaiselle Orklalle.
Cederroth Suomessa

Cederrothin Suomen-yhtiön edeltäjä Oy Sanitol Ab perustettiin vuonna 1930 valmistamaan muun muassa Samarin-hedelmäsuolaa. Yhtiö alkoi kehittyä voimakkaammin vuonna 1938, kun toimitusjohtajaksi tuli Sven Waldemar Carlson. Hän rakennutti sotien aikana Herttoniemeen uuden isomman tehtaan ja perusti Sanitolille tytäryhtiöt Konerasva Oy ja Vesieriste Oy. Päätuotteina olivat 1950-luvun alussa kölninvedet, hiusvedet, ihovoiteet ja hedelmäsuolat, tytäryhtiöllä vaseliinit ja muut voiteluaineet.
Sanitol siirtyi vuonna 1955 ruotsalaisen Cederrothin omistukseen sen ensimmäiseksi ulkomaiseksi tytäryhtiöksi, ja vuonna 1979 yhtiön nimi vaihtui Sanitolista Cederroth Oy:ksi. Se markkinoi Suomessa muun muassa Salvekvick-laastareita, Topz-pumpulipuikkoja, Savett-kosteuspyyhkeitä ja Sajp-teippejä sekä Samarin-hedelmäsuolaa, suomalaiskeksintöä josta tuli Cederrothin kansainvälistymisen ensimmäinen menestystuote.
Suomessa yritys oli rekisteröity Espoossa hajuvesien ja kosmetiikan tukkukaupaksi, jonka liikevaihto vuonna 2014 oli 27 miljoonaa euroa ja henkilöstömäärä 43. . Nykyisin Cederroth on Orkla Care Oy:n aputoiminimi.
Talousneuvos Jouko Itälä oli pitkäaikainen  Cederroth Oy:n ja sitä ennen Oy Sanitol Ab:n hallituksen jäsen.